લિપસ્ટિક રિમિક્સ કરવા માટે અગાઉથી લિપસ્ટિકના વિવિધ શેડનું એક્સપરિમેન્ટ કરતા રહેવું. લિપસ્ટિક રિમિક્સ કરતી વખતે કેટલીક વાતોનું ધ્યાન રાખવું મહત્ત્વનું બની જાય છે. તમને જ્યારે પણ સમય મળે ત્યારે લિપસ્ટિકના વિવિધ શેડને મેચ કરો અને કયો શેડ ડેવલપ થાય છે તે જુઓ. અમુક વાર એવું બને કે બહાર જવાનું હોય એ સમયે જ જો લિપસ્ટિક રિમિક્સ કરવા બેસીએ તો પરેશાનીમાં મુકાવાય છે. કોઇ ચિત્રવિચિત્ર પ્રકારનો શેડ હોઠ પર ઉપસે તો તેનાથી વ્યક્તિનો દેખાવ કદરૂપો બની જાય છે. લિપસ્ટિકની બ્રાન્ડને પણ ધ્યાનમાં લો. ગમે તે બ્રાન્ડની લિપસ્ટિકનો ઉપયોગ કરવાને બદલે સારી બ્રાન્ડની લિપસ્ટિક વાપરો. સૌથી પહેલાં ડાર્ક રંગની લિપસ્ટિકને હોઠ પર એપ્લાય કરો ત્યારબાદ લાઇટ કલરની લિપસ્ટિક લગાવો.